Հվասոն (քաղաք)

Հվասոն (կոր. 화성시, 華城市), քաղաք Գյոնգի նահանգում, Հարավային Կորեա։

Պատմություն 
Գոգուրեո պետության ժամանակներում այստեղ գտնվում էին երկու գավառներ՝ Տանսոն (Տանսոնգուն) և Մեխոլը (Մեխոլգուն)։ Կորեական թերակղզու և Սիլլա պետության միավորումից հետո, 757 թվականին այդ գավառները վերանվանվեցին համապատասխանաբար Սուսոն (Սուսոնգուն) և Տանգին (Տանգինգուն)։ 822 թվականին նրանք միավորվեցին Սուսոն գավառի մեջ։ Վան Սունջոնի կառավարման օրոք տեցի ունեցավ վարչական վերփոխություն, որի արդյունքում ներկայիս Հվասոնի տարածքում հայտնվեցին Սուջու և Տանսուն վարչական միավորումները։ Ավելի ուշ այդ տարածքը բաժանվեց Սուվոն և Նամյան գավառների միջև։ Այն բանից հետո, երբ Սուվոնը 1949 թվականին ստացավ քաղաքի կարգավիճակ, Հվասոնը Հվասոնը գավառի (կուն կամ գուն) կարգավիճակով դարձավ առանձին վարչական միավոր։ Քաղաքի (սի) կարգավիճակ ստացավ 2001 թվականին։

Աշխարհագրություն 
Տեղակայված է Գյոնգի նահանգի հարավ-արևմտյան մասում։ Հյուսիսում Հվասոնը սահմանակից է Անյանգ, Անսան և Սիհին քաղաքների հետ, արևելքում՝ Օսանի, Սուվոնի և Յոնգինի հետ, հարավում՝ Պիոնթեքի հետ։ Արևմուտքից ողողվում է Դեղին ծովով։ Քաղաքի բնապատկերը ձևավորվում է հյուսիս-արևելքի բավականին բարձր լեռնաշղթայով և կենտրոնի ոչ բարձր բլուրներով։ Դեղին ծովին հարակիցարևմտյան մասը հարթավայր է։ Քաղաքի տարածքը հատում են երկու գետեր՝ Հվանգուջիչխոնը և Պարանչխոնը։

Զբոսաշրջությունը և տեսարժան վայրերը 
 Յոնգուսա բուդդայական տաճար. Տաճարային համալիրի առաջին շենքերը թվագրվում են Միացյալ Սիլա պետության դարաշրջանում (IX դար)։ Տաճարում պահվում են բարձր գեղարվեստական ​​և պատմական արժեք ներկայացնող մի քանի իրեր։ Դրանք ներառում են տաճարի մեծ զանգակ (Ազգային գանձերի ցուցակում 120 համար), ինչպես նաև Գյոնգի նահանգի 9 մշակութային ժառանգության օբյեկտներ։
 Սուրբ Մարիամի հուշահամալիրը. Հարավային Կորեայի կաթոլիկ եկեղեցու կողմից կանգնեցված հուշահամալիր է ՝ ի հիշատակ կորեացի կաթոլիկների, ովքեր զոհվել են 1866 թվականին հակաքրիստոնեական ջարդերի ժամանակ։
 Հվասոն տաք աղբյուրներ։ Քաղաքում կան մի քանի տաք աղբյուրներ, որոնք 20-րդ դարի վերջին վերածվեցին սպա-առողջարանների։ Այժմ դրանք զբոսաշրջային գոտիներ են, որտեղ տեղակայված են հյուրանոցներ, շոգեբաղնիքներ, լողավազաններ և արևելյան բժշկության կենտրոններ։
 Մետաքսի թանգարան. Թանգարանը բաժանված է երեք ցուցադրական գոտիների` նվիրված մետաքսե որդին, միջատների ցուցահանդեսային գոտի և բնապատմական գոտի։ Բացօթյա ցուցահանդեսը տարածված է 12 ար հողատարածքի վրա։
 Սոշինմյոն մշակույթի և արվեստի կենտրոնը` արվեստի դպրոց է, որը դասավանդում է ավանդական կորեական արհեստներ և ունի դպրոցի ուսուցիչների ու աշակերտների աշխատանքների ցուցահանդես։
 1999 թվականին Կոջոննիի տարածքում հայտնաբերված դինոզավրերի բրածոներ։ Այս բրածոները Կորեայում նշված են որպես Բնական հուշարձաններ 414 համարով։ Դինոզավրի ձվերի բեկորները ցուցադրվում են զբոսաշրջիկների համար։
 Տանսոն ամրոց (Կորեայի պատմական վայրերի ցուցակում՝ 217 համարով)։ Բերդը կառուցվել է Երեք պետությունների դարաշրջանում, ապա Միացյալ Սիլայի դարաշրջանում այն ​​վերակառուցվել է։ Բերդի պարիսպների բարձրությունը 2,5 մետր է, պատի պարագիծը՝ 1.2 կիլոմետր։
 Անկախության հուշահամալիր, կանգնեցվել է 1959 թվականին՝ ի հիշատակ XX դարի սկզբին Ճապոնիայից Կորեայի անկախության շարժման մասնակիցների։ Ընդլայնվել է 2000 թվականին։ Կորեայի պատմական վայրերի ցուցակում ընդգրկված է 299 համարով։ Այստեղ թաղված են անկախության շարժման 23 անդամներ։

Սիմվոլներ 
 Ծառ. գինգկո - խորհրդանշում է ազնվությունը։
 Ծաղիկ. ոսկեզանգ - խորհրդանշում է քաղաքացիների պայքարի և միավորման ոգին։
 Թռչուն. աղավնի - խաղաղության սիմվոլ։
 Կերպարներ. միստեր և միսիս Ֆայն ուրախ մարդուկներ։

Քաղաք-եղբայրներ 
Հվասոնն ունի մի շարք քաղաք-եղբայրներ.

 , Սինտայ - 2001 թվականից
 , Ֆուտխո - 2004 թվականից
 , Դանանգ - 2005 թվականից
 , Բերնաբի - 2007 թվականից
 , Վետհայ - 2007 թվականից

Տես նաև 
 Հարավային Կորեայի քաղաքների ցանկ

Ծանոթագրություններ

Արտաքին հղումներ 
 պաշտոնական կայք
 Քաղաքի էջը Galbijim վիքի-հանրագիտարանում

Բնակավայրեր այբբենական կարգով
Հարավային Կորեայի քաղաքներ